at walang bigong talatang di nagpapagunita sa mestisa ng nagtatamisang pangyayaring nangyari sa mabiyayang panahon ng kanilang suyuan. si elsa'si tirso ay dalawang kinapal ngang sa kabila ng maraming araw na di pagkakatugunan ng mga damdamin ay magkayapos din ang mga palad na nakapasok sa di kawasa sa isang panahong ang lahat ay tamis, layaw at pagibig. ang langit na namamalas ni elsa ay sagana sa silahis na kaakitakit, at ang papawiri'naghahandog sa diwa niya ng matatamis na guniguni. ibig niyang lumipad, pumaimbuyog sa kalawakang walang wakas, at sa kabila ng busilak ng alapaap ay kanyang ipagdiwang sa apat na panulukan ng katalagahan ang pananagumpay ng kanyang mga adhika sa puso ng makatang tanging aliw ng kanyang kaluluwa. at si tirso, ang makatang tuwina'may salamisim sa diwa, may gayuma sa mata, may pulot sa labi'may lambing sa bawa'kilos, ay natatalagang huwag lumayo kaunti man sa piling ng mestisa.